Ειρήνη της Ελλάδας

Η  Πριγκίπισσα Ειρήνη της Ελλάδας και της Δανίας (Κέιπ Τάουν Νότιας Αφρικής, 11 Μαΐου 1942) είναι η δευτερότοκη κόρη και τριτότοκο τέκνο του Βασιλέως Παύλου και της Βασίλισσας Φρειδερίκης των Ελλήνων. Το 2018 απέκτησε την ισπανική υπηκοότητα.

Βιογραφία

Γεννήθηκε στο Κέιπ Τάουν της Νότιας Αφρικής, στις 11 Μαΐου 1942. Ανάδοχός της ήταν ο Στρατηγός Γιαν Σματς, Πρόεδρος της Νοτιοαφρικανικής Ένωσης. Αδέλφια της είναι οι Κωνσταντίνος Β΄ της Ελλάδας και βασίλισσα Σοφία της Ισπανίας.

Απόφοιτη του Ζάλεμ της Γερμανίας, ακολούθησε καριέρα πιανίστριας δίπλα στη διάσημη πιανίστρια Τζίνα Μπαχάουερ. Αργότερα ολοκλήρωσε σπουδές στην αρχαιολογία υπό την καθοδήγηση της Θεοφανούς Αρβανιτοπούλου. Το 1960 δημοσίευσε μαζί με την αδελφή της, Σοφία, και την Θεοφανώ Αρβανιτοπούλου το έργο με τον τίτλο "Αρχαιολογικά ποικίλα". Από τις 6 Μαρτίου 1964 έως τις 10 Ιουλίου 1965 (ημερομηνία γέννησης της ανιψιάς της Αλεξίας της Ελλάδας) διετέλεσε Διάδοχος του Ελληνικού Θρόνου. Ήταν Αρχηγός του Σώματος Ελληνίδων Οδηγών (ΣΕΟ). 

Στις 13 Δεκεμβρίου 1967 ακολούθησε στην εξορία τον αδελφό της Κωνσταντίνο Β΄, μετά το αποτυχημένο Αντικίνημά του εναντίον της Δικτατορίας. Έπειτα από την κατάργηση της μοναρχίας στην Ελλάδα το 1974, αφού έζησε προσωρινά στην Ινδία, εγκαταστάθηκε στην Ισπανία κοντά στην αδελφή της Σοφία, βασιλομήτορα της Ισπανίας, και τα ανίψια της.

Τίτλοι
11 Μαΐου 1942 - 6 Μαρτίου 1964: Η Αυτής Βασιλική Υψηλότητα Πριγκίπισσα Ειρήνη της Ελλάδας και της Δανίας
6 Μαρτίου 1964 - 10 Ιουλίου 1965: Η Αυτής Βασιλική Υψηλότητα Η Διάδοχος Πριγκίπισσα της Ελλάδας, Πριγκίπισσα της Δανίας

Προσφωνήσεις
10 Ιουλίου 1965 - μέχρι σήμερα: Η Αυτής Βασιλική Υψηλότητα  Πριγκίπισσα Ειρήνη της Ελλάδας και της Δανίας

Τιμητικές Διακρίσεις 

 Βασίλειο της Ελλάδας:Μεγαλόσταυρος του Τάγματος των Αγίων Όλγας και Σοφίας

 Βασίλειο της Δανίας: Μεγαλόσταυρος του Τάγματος του Ελέφαντα
 Βασίλειο της Ταϊλάνδης: Μεγαλόσταυρος του Τάγματος του Chula Chom Klao
 Ιταλική Δημοκρατία: Μεγαλόσταυρος του Τάγματος της Αξίας της Ιταλικής Δημοκρατίας

Δημοσιευμένα έργα 
 En Decelia: fragmentos cerámicos de Decelia y miscelánea arqueológica. Athens, (1959-1960). Edited in Spanish in Spain, 2013.

Παραπομπές

|-

Ειρήνη
Ε
Έλληνες ευγενείς
Πρόεδροι Ελληνικής Ολυμπιακής Επιτροπής
Πριγκίπισσες της Δανίας